Top+Comic+Writers

Σε αυτή τη σελίδα μπορείτε, αν θέλετε, να προσθέτετε πληροφορίες για κορυφαίους συγγραφείς και δημιουργούς comic ανά τον κόσμο. Γράφετε το όνομα του δημιουργού, τις πληροφορίες που συγκεντρώσατε, αλλά και την πηγή από όπου τις πήρατε.

__**Άλαν Μουρ**__ Ο Άλαν Μουρ γεννήθηκε στις 18 Νοεμβρίου του 1953 στο Νορθάμπτον της Αγγλίας. Είναι γιος του εργάτη Έρνεστ Μουρ και της ζωγράφου Σίλβια Ντορίν. Η οικογένειά του ήταν φτωχή και ο ίδιος είχε από μικρός μπλεξίματα με ναρκωτικά, γεγονός που τον οδήγησε στο να αποβληθεί από το σχολείο στα 17 του. Παντρεύτηκε το 1974 και απέκτησε δύο κόρες, την Άμπερ και τη Λία που ασχολείται επίσης με τη συγγραφή κόμικς. Στις 12 Μαΐου του 2007 παντρεύτηκε για δεύτερη φορά, την επίσης δημιουργό κόμικς Μελίντα Γκέμπι. Ζεί στο Νορθάμπτον και είναι φυτοφάγος. Ισχυρίζεται επίσης πως εξασκεί τη μαγεία. __Το έργο του__ Ο Μουρ ξεκίνησε να δουλεύει στο χώρο των κόμικς στα τέλη της δεκαετίας του 70 σε διάφορα αγγλικά περιοδικά όπως το 2000 AD και το Warrior. Στην αρχή ασχολήθηκε και με το σχεδιαστικό μέρος, σύντομα όμως στράφηκε αποκλειστικά στη συγγραφή όταν διαπίστωσε ότι δεν τα κατάφερνε τόσο καλά στο σχέδιο. Την ίδια εποχή έγραψε και κάποιες ιστορίες για τη Marvel UK, το αγγλικό παρακλάδι της Μάρβελ Κόμικς. Οι σημαντικότερες δουλειές αυτής της περιόδου προέρχονται από το Warrior και ήταν το Marvelman το οποίο έκανε αργότερα τεράστια επιτυχία και στις ΗΠΑ μετονομασμένο σαν Miracleman, και το αντιφασιστικό V for Vendetta. Η δουλειά του στην Αγγλία τράβηξε το ενδιαφέρον των αμερικάνων και το 1983 η DC Comics του ανέθεσε τη συγγραφή του τίτλου Swamp Thing. Ο Μουρ αναθεώρησε τελείως τον πρωταγωνιστικό χαρακτήρα και έδωσε εντελώς άλλη διάσταση στον τρόμο όπως παρουσιάζονταν έως τότε στα κόμικς ενθουσιάζοντας κοινό και κριτικούς. Η DC του ανέθεσε τότε και άλλες δουλειές όπως η ιστορία με τον Σούπερμαν "Whatever Happened to the Man of Tomorrow?" και το "Batman: The killing joke". To 1986 ήρθε η απογείωση με την σειρά 12 τευχών Watchmen με την οποία αναδόμησε πλήρως τα υπερηρωϊκά κόμικς με ένα πολιτικό θρίλερ που εκτυλίσσεται σε έναν απόλυτα αληθινό κόσμο με υπερήρωες. Ο Μουρ χρησιμοποίησε στο έργο αυτό πρωτόγνωρες για την εποχή αφηγηματικές τεχνικές και μια ωριμότητα και πολυπλοκότητα που έκανε τους πάντες (εντός και εκτός του χώρου των κόμικς) να το εκθειάζουν. Το Watchmen θεωρείται πια το κορυφαίο ίσως έργο στην ιστορία της 9ης τέχνης και συνεχίζει να ανατυπώνεται συνεχώς σε μορφή τόμου από το 1987 έως σήμερα. Ήταν τέτοιος ο αντίκτυπός του που οδήγησε γενικά τα κόμικς σε πιο "ενήλικες" και σκοτεινές ιστορίες ενώ ο ίδιος ο Μουρ αναγκάστηκε να σταματήσει τις δημόσιες εμφανίσεις στις ΗΠΑ λόγω της υπερβολικής δημοσιότητας του τραβούσε. Λόγω διαφωνιών με την DC διέκοψε όμως τη συνεργασία μαζί της στα τέλη της δεκαετίας του 80 και στράφηκε σε πιο μικρές εκδοτικές του χώρου όπου έκανε διάφορες δουλειές όπως το From Hell με θέμα τον Τζακ τον Αντεροβγάλτη, το ερωτικό Lost Girls και το υπερηρωϊκό Supreme. Τελικά το 1999 δημιούργησε τη δική του εταιρεία την America's Best Comics μέσα από την οποία κυκλοφόρησε ένα πλήθος από σειρές που έγραφε ο ίδιος. Οι περισσότερες από αυτές σημείωσαν σημαντική επιτυχία με κυριότερες τις Tom Strong, Top10 και Οι Εξαίρετοι Κύριοι (The League of Extraordinary Gentlemen) το οποίο κυκλοφόρησε και στα ελληνικά από το περιοδικό 9. Πηγή: Wikipedia

=Stan Lee = Με το ψευδώνυμο Stan Lee έγινε γνωστός στη βιομηχανία των κόμικς ο Stanley Martin Lieber. Απετέλεσε τον πρώτο αρχισυντάκτη της Marvel Comics και σε συνεργασία με διάφορους καλλιτέχνες, όπως ο Jack Kirby και ο Steve Ditko, δημιούργησε τη δεκαετία του 1960, πολλούς από τους κορυφαίους ήρωες του Marvel Universe, όπως ο [|Spider-Man], οι [|Fantastic Four], οι X-Men, οι Avengers, ο [|Iron Man], ο Hulk, ο Thor, ο Daredevil, και ο Doctor Strange.

Ο Lee γεννήθηκε στη Νέα Υόρκη το 1922. Από μικρή ηλικία ανακάλυψε την κλίση του στο γράψιμο και σε ηλικία 17 ετών βρήκε δουλειά ως βοηθός στις τμήμα των περιοδικών κόμικς των εκδόσεων Timely Comics (η εταιρεία που αργότερα έμελλε να μετεξελιχθεί στην Marvel Comics). Στην αρχή ο Lee αναλάμβανε τις λιγότερο σημαντικές δουλειές στη δημιουργία των κόμικς, όπως να διαβάζει τα κείμενα για να εντοπίσει ορθογραφικά λάθη ή να σβήνει τις γραμμές των μολυβιών από τα μελανωμένα σχέδια. Το Μάιο του 1941, όμως, του δόθηκε η ευκαιρία να δημοσιεύσει το πρώτο του σενάριο στην ιστορία "Captain America Foils the Traitor's Revenge" στο περιοδικό Captain America Comics #3, χρησιμοποιώντας το ψευδώνυμο "Stan Lee", το οποίο χρησιμοποιεί ακόμη και σήμερα. Το 1942 υπηρέτησε τη θητεία του στον αμερικανικό στρατό, ενώ το 1947 παντρεύτηκε τη γυναίκα του Joan Clayton Boocock. Το 1950 γεννήθηκε η κόρη τους Joan Celia "J.C." Lee. Κατά τη δεκαετία του 1950 η Timely Comics είχε στραφεί σε άλλου είδους ιστορίες, μακρυά από τους υπερήρωες, όπως για παράδειγμα ιστορίες τρόμου ή ρομάντζα, και ο Lee απογοητευμένος από αυτό σκεφτόταν να αποχωρήσει από τη βιομηχανία των κόμικς.


 * [[image:http://marvelntlab.pbworks.com/f/1295877696/StanLee.png width="156" height="183" align="center"]]

Ο Stan Lee στα τέλη της δεκαετίας του 1960. || Στα τέλη της δεκαετίας του 1950 το ενδιαφέρον των αναγνωστών για τους υπερήρωες αναθερμάνθηκε και η "νέα" εταιρεία Marvel Comics αποφάσισε να εκδώσει τέτοιες ιστορίες. Ανέθεσε, λοιπόν, στο Lee να δημιουργήσει νέους χαρακτήρες κι εκείνος σε συνεργασία με το σχεδιαστή Jack Kirby δημιούργησε την ομάδα των Fantastic Four. Η επιτυχία των νέων ηρώων ήταν άμεση και η Marvel αποφάσισε να δημιουργήσει κι άλλους χαρακτήρες. Έτσι, ο Lee, σε συνργασία και πάλι με τον Kirby, δημιούργησε τους Hulk, Iron Man, Thor και X-Men, με τον Bill Everett το Daredevil και με τον Steve Ditko το Doctor Strange και τον πιο πετυχημένο ήρωα της Marvel, τον Spider-Man. Κατά τη δεκαετία του 1960 ο Stan Lee έγραφε το μεγαλύτερο μέρος των σειρών της Marvel και πολλές από τις ιστορίες που δημίουργησε παραμένουν κλασσικές μέχρι στις μέρες μας. Επίσης, ως αρχισυντάκτης, ο Stan Lee έγινε δημοφιλής και από τη στήλη Stan's Soapbox, που δημοσιευόταν σε κάθε τεύχος της Marvel. Το 1972 ο Lee ανέλαβε τη θέση του εκδότη, μετά την αποχώρηση του Martin Goodman. Στα χρόνια που ακολούθησαν ο Lee έγινε εκπρόσωπος και "δημόσια εικόνα" της Marvel. Το 1981 οργάνωσε τις δραστηριότητες της εταιρείας σε κινηματογράφο και τηλεόραση. Το 1998 δημιούργησε μία σειρά υπερηρωικών κόμικς τα οποία δημοσίευε κατευθείαν στο Διαδίκτυο. Οι δραστηριότητες του Stan Lee συνεχίζονται ακόμη και στις μέρες μας καθώς συνεχίζει να γράφει επετειακές ιστορίες, να κάνει τηλεοπτικές και κινηματογραφικές εμφανίσεις, να γράφει βιβλία και να δίνει ομιλίες σχετικά με τα κόμικς. Ο Stan Lee σε ηλικία 88 ετών σήμερα παραμένει αεικίνητος. ||
 * [[image:http://marvelntlab.pbworks.com/f/1295877920/StanLee88.png width="156" height="225"]]

=Frank Miller = Ο Frank Miller είναι ένας από τους κορυφαίους σύγχρονους δημιουργούς κόμικς. Ασχολείται τοσο με τη συγγραφή όσο και με το σχεδιασμό ιστοριών. Έχει εργαστεί για τις μεγαλύτερες εταιρείες του χώρου, αλλά έχει προχωρήσει και στη δημιουργία δικών του σειρών, όπως για παράδειγμα το 300, μία ιστορία εμπνευσμένη από τη μάχη των Σπαρτιατών με τους Πέρσες στις Θερμοπύλες. Ο Miller γεννήθηκε το 1959 στο Olney του Maryland και ήταν το πέμπτο από τα επτά παιδιά της οικογένειάς του. Ξεκίνησε στο χώρο των κόμικς το 1978 ως σχεδιαστής. Για τη Marvel ξεκίνησε να δουλεύει το 1979 και πάλι ως σχεδιαστής ιστοριών και εξωφύλλων. Μία από αυτές τις δουλειές ήταν μία ιστορία στα περιοδικά Peter Parker, the Spectacular Spider-Man #27–28, στην οποία συμπρωταγωνιστούσε Daredevil. Ο Miller είδε τις δυνατότητες που προσέφερε ο συγκεκριμένος ήρωας και ζήτησε από τον τότε αρχισυντάκτη Jim Shooter να δουλέψει στο ομώνυμο περιοδικό του ήρωα. Εκείνος δέχτηκε και ο Miller ανέλαβε το Μάιο του 1979 στο Daredevil #158. Ο Frank Miller στο φεστιβάλ κόμικς του San Diego το 2008. || Η επιτυχία που είχε το ντεμπούτο του οδήγησε τη Marvel να μετατρέψει τον τίτλο από διμηνιαίο σε μηνιαίο, ενώ ο Miller ανέλαβε και τη συγγραφή του από το τεύχος 168. Στο τεύχος αυτό έκανε την πρώτη της εμφάνιση η διασημότερη ηρωίδα που δημιούργησε ο Miller, η Elektra. Ο Miller ολοκλήρωσε τη θητεία του στο περιοδικό Daredevil στο τεύχος 191, το Φεβρουάριο του 1983, και μέχρι τότε είχε επιτύχει να μετατρέψει ένα δευτερεύοντα ήρωα σε έναν από τους πιο δημοφιλείς χαρακτήρες της Marvel. Ο Miller έγραψε μερικές ακόμη ιστορίες την περίοδο αυτή, αλλά στη συνέχεια έφυγε για να εργαστεί σε άλλη εταιρεία. Επέστρεψε το 1985 και πάλι για να ασχοληθεί με το χαρακτήρα του Daredevil. Και πάλι οι δουλειές ήταν μεγάλες εμπορικές και καλλιτεχνικές επιτυχίες με πιο σημαντικές τα Daredevil: Born Again, Daredevil: Love and War και Elektra: Assassin. Στις δεκαετίες του 1990 και 2000, ο Miller εργάστηκε κυρίως για άλλες εταιρείες, δημιουργώντας και δικές του σειρές και χαρακτήρες. Για τη Marvel δημιούργησε μόνο τα Elektra Lives Again και Daredevil: Man Without Fear στη δεκαετία του 1990. Σήμερα, ο Miller ασχολείται ακόμη με τη συγγραφή σεναρίων κόμικς και έχει συμβάλλει είτε ως σεναριογράφος είτε ως σκηνοθέτης στην κινηματογραφική μεταφορά των σειρών που έχει δημιουργήσει ο ίδιος. Σε σχέδιο του David Mazzucchelli, το Daredevil: Born Again απετέλεσε άλλη μία επιτυχία του Frank Miller. ||
 * [[image:http://marvelntlab.pbworks.com/f/1295880421/FrankMiller2008.png width="174" height="201"]]
 * [[image:http://marvelntlab.pbworks.com/f/1295880717/BornAgain.png width="146" height="229"]]

=Mark Millar & Brian Michael Bendis = Ο Mark Millar γεννήθηκε στις 24 Δεκεμβρίου 1969 στο Κόουτμπριτζ της Σκωτίας. Είναι από τους πιο επιτυχημένους συγγραφείς κόμικς της τελευταίας δεκαετίας. Για τη Marvel ξεκίνησε να γράφει ιστορίες το 2001. Ασχολήθηκε αρχικά με το εναλλακτικό σύμπαν ιστοριών της Marvel, το Ulitmate Universe. Έγραψε για τους τίτλους Ultimate X-Men, Ultimate Fantastic Four και The Ultimates. Στη συνέχεια έγραψε για τον τίτλο Marvel Knights Spider-Man το 2004, ενώ το 2005 δημιούργησε τον πολύ επιτυχημένο τίτλο Marvel Zombies. Το 2006-2007 σε συνεργασία με το σχεδιαστη Steve McNiven ανέλαβαν την εκτέλεση του, πολύ σημαντικού για το μέλλον όλων των ηρώων του Marvel Universe, Civil War. Στο storyline αυτό κάθε ήρωας έπρεπε να δηλώσει την αληθινή του ταυτότητα προκειμένου να θεωρείται νόμιμος και να μη συλληφθεί, με αποτέλεσμα μία σκληρή μάχη που τάραξε το σύμπαν των ηρώων της Marvel. Η επιτυχία του project αυτού είχε ως αποτέλεσμα ο Millar να ανανεώσει το αποκλειστικό του συμβόλαιο με τη Marvel μέχρι το 2010. <span style="color: #404040; font-family: Verdana,Geneva,sans-serif; font-size: 80%;">Ο Mark Millar σε μία πρόσφατη εμφάνισή του. || <span style="color: #404040; font-family: Verdana,Geneva,sans-serif; font-size: 80%;">Ο Brian Michael Bendis γεννήθηκε στις 18 Αυγούστου 1967 και είναι κι αυτός ένας από τους κορυφαίους συγγραφείς της Marvel την τελευταία δεκαετία. Είναι μαζί με τον Mark Millar ο αρχιτέκτονας του Ulitmate Universe, δημιουργώντας τον τίτλο Ultimate Spider-Man το 2001, ενώ εργάστηκε και στους τίτλους Ultimate Marvel Team-Up, Ultimate Fantastic Four, Ultimate X-Men, Ultimate Origin και Ultimate Six. Ο Bendis είναι ο δημιουργός του crossover του 2008 Secret Invasion, το οποίο και πάλι διέτρεξε πολλούς από τους τίτλους της εταιρείας και επέφερε σημαντικές αλλαγές στους ήρωές της. Επίσης, ο Bendis είναι ο υπεύθυνος για την εξέλιξη της ομάδας υπερηρώων Avengers με το storyline Avengers Disassembled του 2004 και με την κυκλοφορία των τίτλων New Avengers και Mighty Avengers το 2004 και 2007 αντίστοιχα. Ο Bendis έχει βραβευθεί με 5 βραβεία Eisner, τη σημαντικότερη διάκριση στο χώρο των κόμικς. <span style="color: #404040; font-family: Verdana,Geneva,sans-serif; font-size: 80%;">Ο Brian Michael Bendis στο φεστιβάλ κόμικς του Midtown το 2010. ||
 * <span style="color: #404040; font-family: Verdana,Geneva,sans-serif; font-size: 80%;">[[image:http://marvelntlab.pbworks.com/f/1295881633/MarkMillar.png width="155" height="275"]]
 * <span style="color: #404040; font-family: Verdana,Geneva,sans-serif; font-size: 80%;">[[image:http://marvelntlab.pbworks.com/f/1295882832/BrianBendis.png width="187" height="306"]]